text: 9-årig dreng indlagt med en promille 2,57
  10 juli 2014 kl. 11.52
  Esbjerg Kommune får skarp kritik for ikke at gribe ind overfor et søskendepar, der vantrivedes.
  11 gange sendte politi, skole og borgere underretninger af sted til Esbjerg kommune, uden at der blev grebet ind. 
  Først da den 9-årige dreng blev indlagt på sygehuset med en promille på 2,57, greb kommunen ind.
  Folketingets Ombudsmand Jørgen Steen Sørensen kritiserer skarpt Esbjerg kommune.
  Formand for Børn & Familie i Esbjerg Kommune, Diana Mose Olsen (SF), siger til JydskeVestkysten, at det er en gammel sag.
  Den stammer fra omkring tre år siden, hvor Esbjerg Kommunes overhørte flere underretninger om børn, der var blevet seksuelt misbrugt eller mistrivedes.
  Efterløbende er der blevet ryddet op i familieafdelingen.
  Socialminister Manu Sareen (R) ærgrer sig over, at kommunen ikke har lært af tidligere sager om udsatte børn, der bliver svigtet af den offentlige system.
  - Det er lidt uheldigt, når ministeren nu melder ud, at man kunne ønske, at kommunerne havde lært af den slags sager. Det har vi rent faktisk, og vi har også handlet på det. I forhold til den specifikke sag, så er der handlet alt, alt for sent, det skal der ikke herske tvivl om. Der er heller ingen tvivl om, at man vil kunne finde andre sager fra den tid, siger Diana Mose Olsen til JydskeVestkysten.
  